CELEX: 32022D0513
Language: sk
Date: 2022-03-29 00:00:00
Title: Rozhodnutie Politického a bezpečnostného výboru (SZBP) 2022/513 z 29. marca 2022 o vymenovaní veliteľa ozbrojených síl EÚ pre vojenskú operáciu Európskej únie v Stredozemí (EUNAVFOR MED IRINI) a o zrušení rozhodnutia (SZBP) 2021/1748 (EUNAVFOR MED IRINI/2/2022)

31.3.2022   
               
               
                  SK
               
               
                  Úradný vestník Európskej únie
               
               
                  L 103/12
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2022/513
         z 29. marca 2022
         o vymenovaní veliteľa ozbrojených síl EÚ pre vojenskú operáciu Európskej únie v Stredozemí (EUNAVFOR MED IRINI) a o zrušení rozhodnutia (SZBP) 2021/1748 (EUNAVFOR MED IRINI/2/2022)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na rozhodnutie Rady (SZBP) 2020/472 z 31. marca 2020 o vojenskej operácii Európskej únie v Stredozemí (EUNAVFOR MED IRINI) (1), a najmä na jeho článok 8 ods. 2,
         keďže:
         
                     (1)
                  
                  
                     Rada 31. marca 2020 prijala rozhodnutie (SZBP) 2020/472, ktorým zriadila a začala vojenskú operáciu Európskej únie v Stredozemí (EUNAVFOR MED IRINI) pod velením kontraadmirála Fabia AGOSTINIHO ako veliteľa operácie EÚ.
                  
               
                     (2)
                  
                  
                     Podľa rozhodnutia (SZBP) 2020/472 Rada poverila Politický a bezpečnostný výbor (PBV), aby prijímal rozhodnutia o vymenovaní veliteľa ozbrojených síl EÚ pre operáciu EUNAVFOR MED IRINI.
                  
               
                     (3)
                  
                  
                     PBV prijal 28. septembra 2021 rozhodnutie (SZBP) 2021/1748 (2), ktorým sa za veliteľa ozbrojených síl EÚ pre operáciu EUNAVFOR MED IRINI vymenoval komodor Michail MAGKOS.
                  
               
                     (4)
                  
                  
                     Talianske vojenské orgány 14. marca 2022 navrhli vymenovať za veliteľa ozbrojených síl EÚ pre operáciu EUNAVFOR MED IRINI ako nástupcu za komodora Michaila MAGKOSA od 1. apríla 2022 kapitána vojenského námorníctva Fabrizia RUTTERIHO. Tieto orgány uviedli, že kapitán Fabrizio RUTTERI bude po vymenovaní za veliteľa ozbrojených síl EÚ povýšený na kontradmirála.
                  
               
                     (5)
                  
                  
                     Vojenský výbor EÚ 16. marca 2022 podporil odporúčanie talianskych vojenských orgánov.
                  
               
                     (6)
                  
                  
                     Malo by sa prijať rozhodnutie o vymenovaní kontradmirála Fabrizia RUTTERIHO.
                  
               
                     (7)
                  
                  
                     Rozhodnutie (SZBP) 2021/1748 by sa malo zrušiť.
                  
               
                     (8)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,
                  
               PRIJAL TOTO ROZHODNUTIE:
         
            Článok 1
            Kontraadmirál Fabrizio RUTTERI sa týmto vymenúva za veliteľa ozbrojených síl EÚ vojenskej operácie Európskej únie v Stredozemí (EUNAVFOR MED IRINI) na obdobie od 1. apríla 2022.
         
         
            Článok 2
            Rozhodnutie (SZBP) 2021/1748 (EUNAVFOR MED IRINI/4/2021) sa týmto zrušuje.
         
         
            Článok 3
            Toto rozhodnutie nadobúda účinnosť dňom jeho prijatia.
            Uplatňuje sa od 1. apríla 2022.
         
         
            V Bruseli 29. marca 2022
            
               
                  Za Politický a bezpečnostný výbor
               
               
                  predsedníčka
               
               D. PRONK
            
         
         
            (1)  Ú. v. EÚ L 101, 1.4.2020, s. 4.
         
            (2)  Rozhodnutie Politického a bezpečnostného výboru (SZBP) 2021/1748 z 28. septembra 2021 o vymenovaní veliteľa ozbrojených síl EÚ pre vojenskú operáciu Európskej únie v Stredozemí (EUNAVFOR MED IRINI) a o zrušení rozhodnutia (SZBP) 2021/561 (EUNAVFOR MED IRINI/4/2021) (Ú. v. EÚ L 350, 4.10.2021, s. 7).